**ELS NENS I NENES DE SISÈ VISITEN EL 9 NOU**

**Dimecres,15 de febrer del 2017 – Núria De Las Heras i Cèlia Rodríguez**

Els alumnes han visitat les instal·lacions i han conegut el funcionament de la redacció del diari, la televisió i la ràdio.

Dimarts a les 10:00h del matí els nens i nenes de sisè de l’escola Vic Centre van anar a visitar el 9 nou.

Quan van arribar, una noia els va fer entrar a la sala de rodes de premsa. Allà, un cop assegut a les butaques, els va explicar tot el procés de com es fa un diari. Els nens i nenes van poder veure que hi ha un 9 Nou vermell (de les comarques d’Osona i Ripollès) i un de verd ( de la comarca del Garraf. També van parlar de la pàgina web i la noia els va explicar que no totes les notícies surten a Internet. Després d’una estona escoltant, les nenes i els nens van anar a veure com feien un programa en directe de ràdio. Un noi, els va comentar cada pas del funcionament de la radio, i van veure com feien un tros del programa. El presentador ens va presentar i ens va dir que saludéssim que sortiríem per la tele.

Llavors, la noia els va portar al plató on els va explicar com es fan els programes de televisió. Allà, van poder veure diferents tipus de càmeres robòtiques, i els van explicar com funcionen, així com tot el que tenir en compte per gravar els programes.

Un cop acabada la visita, els nois i noies van passar pel mercat de la Plaça Major de Vic i van comprar flors i cactus per la classe.

Després d’esmorzar, van anar a l’Ajuntament per demanar un full d’instància que necessiten per el seu projecte relacionat amb les adoberies de Vic. Més tard, van anar a l’oficina de turisme, per demanar informació de visites guiades al barri de les adoberies. Al mateix temps van aprofitar per agafar uns llibrets amb informació i del plànol de Vic amb anglès.

 